BERBEC. Ești implicat într-o acțiune care are nevoie de mult timp și răbdare ca să-și arate adevărata sa valoare. Nici recompensa nu vine mai repede, și concluzia finală se lasă așteptată, deci trebuie să răbdare și să respecți ritmul de evoluție al lucrurilor.
TAUR. Nu te băga singur în gura lupului, deoarece astăzi este obligatoriu să rămâi pasiv și indiferent la tentațiile riscante. Apare în calea ta o situație care include un oarecare factor de risc, dar care nu te va putea afecta cu nimic, dacă o ocolești la mare distanță.
GEMENI. Te afli într-un loc unde toată lumea se bucură de prezența ta și vrea, pe cât posibil, să-ți facă pe plac. Îți oferă tot ce au ei mai bun, urmăresc dorințele tale și totuși, pe tine parcă tocmai această atenție mult prea exagerată ce ți se acordă te deranjează.
RAC. Nu știi cui să dai prioritate astăzi< carierei sau familiei, din moment ce în ambele părți ar fi nevoie de tine. Trebuie să faci puțină ordine în planurile tale și vei găsi tu cumva o cale de mijloc să poți face față și dincoace și dincolo, fără a prejudicia pe careva.
LEU. Afacerile tale merg bine, chiar foarte bine, banii se adună ușor, pentru că tu ai idei bune, care pot atrage câștiguri frumușele dacă sunt puse în practică. Acum simți nevoia să-ți dovedești bunăstarea și prin obiectele pe care le deții, deci ții mult la calitate.
FECIOARĂ. Problemele de la job sau din afara căminului ar fi bine să le lași tot acolo atunci când te întorci în mijlocul familiei, ca să nu tensionezi atmosfera domestică. În casă este liniște și pace, un anturaj plăcut, deci încearcă și tu să te simți bine cu cei dragi.
BALANȚĂ. A început să se profileze la orizont rezultatul concret al unei acțiuni la care ți-ai adus și tu contribuția. Ai muncit cot la cot cu acel colectiv din care faci parte și vă place nespus de mult ce ați reușit să realizați împreună prin unirea forțelor voastre.
SCORPION. Îți aduci aminte cu drag de vremuri de demult în care toate mergeau bine și nu aveai niciun motiv de tristețe sau îngrijorare. Poți reînvia ceva din acel timp, reluând un plan pe care nu l-ai putut finaliza din lipsa resurselor necesare, pe care acum le ai.
SĂGETĂTOR. Rezolvi cu succes o problemă dificilă, mai ingenios decât cum ți-ai fi imaginat chiar și tu vreodată, sau și-ar fi închipuit oricine din anturajul tău. E fapt recunoscut că te descurci în situații complicate, tocmai de aceea ești mereu solicitat la nevoie.
CAPRICORN. Dacă în plan sentimental viața nu ți-a oferit prea multe satisfacții, nu-ți face griji, există altceva care să-l compenseze. Când nu ai pe cineva alături de tine, ai bani, sau dacă nici bani nu ai destui, atunci ai succes, deci privește partea plină a paharului.
VĂRSĂTOR. Ești înconjurat de o mulțime de oameni care așteaptă să le spui tot ce au de făcut. Nimeni nu face nicio mișcare fără să le zici tu ce să facă, dar oricât de mult ți-ar plăcea ție să ai niște colaboratori ascultători, după un timp începe să te deranjeze.
PEȘTI. Abia te-ai întors dintr-o călătorie, dar deja ești nevoit să te și pregătești de alta. Ai fi vrut să te odihnești puțin, dar nu vrei să ratezi nici posibilitatea ce ți se oferă acum, deci preferi să renunți la câteva ore de somn, îți faci iarăși bagajele și pleci la drum.